CELEX: 32021D1287
Language: lt
Date: 2021-08-02 00:00:00
Title: Komisijos įgyvendinimo sprendimas (ES) 2021/1287 2021 m. rugpjūčio 2 d. kuriuo nukeliama patvirtinimo, kad indoksakarbą galima naudoti 18-o tipo biocidiniams produktams gaminti, galiojimo pabaigos data (Tekstas svarbus EEE)

2021 8 3   
               
               
                  LT
               
               
                  Europos Sąjungos oficialusis leidinys
               
               
                  L 279/41
               
            
         KOMISIJOS ĮGYVENDINIMO SPRENDIMAS (ES) 2021/1287
         2021 m. rugpjūčio 2 d.
         kuriuo nukeliama patvirtinimo, kad indoksakarbą galima naudoti 18-o tipo biocidiniams produktams gaminti, galiojimo pabaigos data
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 14 straipsnio 5 dalį,
         pasikonsultavusi su Biocidinių produktų nuolatiniu komitetu,
         kadangi:
         
                     (1)
                  
                  
                     veiklioji medžiaga indoksakarbas buvo įtraukta į Europos Parlamento ir Tarybos direktyvos 98/8/EB (2) I priedą kaip skirta naudoti 18-o tipo biocidiniams produktams gaminti, todėl pagal Reglamento (ES) Nr. 528/2012 86 straipsnį yra laikoma patvirtinta pagal tą reglamentą, jei laikomasi minėtos direktyvos I priede išdėstytų specifikacijų ir sąlygų;
                  
               
                     (2)
                  
                  
                     2018 m. birželio 26 d. pagal Reglamento (ES) Nr. 528/2012 13 straipsnio 1 dalį buvo pateikta paraiška pratęsti patvirtinimo, kad indoksakarbą galima naudoti 18-o tipo biocidiniams produktams gaminti, galiojimą;
                  
               
                     (3)
                  
                  
                     2018 m. lapkričio 12 d. Prancūzijos vertinančioji kompetentinga institucija pranešė Komisijai apie savo sprendimą, priimtą pagal Reglamento (ES) Nr. 528/2012 14 straipsnio 1 dalį, kad turės būti atliktas išsamus vertinimas. Pagal to reglamento 8 straipsnio 1 dalį vertinančioji kompetentinga institucija išsamų paraiškos vertinimą turi atlikti per 365 dienas nuo jos patvirtinimo;
                  
               
                     (4)
                  
                  
                     kompetentinga institucija atlieka išsamų paraiškos vertinimą pagal Reglamento (ES) Nr. 528/2012 14 straipsnio 3 dalį, todėl Europos cheminių medžiagų agentūra (toliau – Agentūra) per 270 dienų nuo vertinančiosios kompetentingos institucijos rekomendacijos gavimo turi parengti ir pateikti Komisijai nuomonę dėl veikliosios medžiagos patvirtinimo galiojimo pratęsimo;
                  
               
                     (5)
                  
                  
                     pagal Įgyvendinimo sprendimą (ES) 2019/1030 (3) patvirtinimo, kad indoksakarbą galima naudoti 18-o tipo biocidiniams produktams gaminti, galiojimo pabaigos data buvo nukelta iki 2022 m. birželio 30 d., kad pakaktų laiko paraiškai išnagrinėti. Tačiau vertinančioji kompetentinga institucija dar nebaigė nagrinėti paraiškos ir dar nepateikė Agentūrai savo vertinimo ataskaitos ir vertinimo išvadų;
                  
               
                     (6)
                  
                  
                     2020 m. spalio 29 d. vertinančioji kompetentinga institucija paprašė pareiškėjo pateikti papildomos informacijos vertinimui atlikti pagal Reglamento (ES) Nr. 528/2012 8 straipsnio 2 dalį ir nustatė, kad 2022 m. rugsėjo 30 d. yra galutinis terminas šiai informacijai pateikti;
                  
               
                     (7)
                  
                  
                     taigi patvirtinimo, kad indoksakarbą galima naudoti 18-o tipo biocidiniams produktams gaminti, galiojimas dėl nuo pareiškėjo nepriklausančių priežasčių gali baigtis anksčiau negu bus priimtas sprendimas dėl jo patvirtinimo galiojimo pratęsimo. Todėl patvirtinimo, kad indoksakarbą galima naudoti 18-o tipo biocidiniams produktams gaminti, galiojimo pabaigos datą tikslinga nukelti tiek, kad pakaktų laiko paraiškai išnagrinėti.
                  
               
                     (8)
                  
                  
                     atsižvelgiant į laiką, kuris vertinančiajai kompetentingai institucijai reikalingas vertinimui atlikti, o Agentūrai – nuomonei parengti ir pateikti, patvirtinimo galiojimo pabaigos datą tikslinga nukelti iki 2024 m. birželio 30 d.;
                  
               
                     (9)
                  
                  
                     indoksakarbas tebelieka patvirtintas kaip skirtas naudoti 18-o tipo biocidiniams produktams gaminti laikantis Direktyvos 98/8/EB I priede nustatytų specifikacijų ir sąlygų, išskyrus patvirtinimo galiojimo pabaigos datą,
                  
               PRIĖMĖ ŠĮ SPRENDIMĄ:
         
            1 straipsnis
            Patvirtinimo, kad indoksakarbą galima naudoti 18-o tipo biocidiniams produktams gaminti, galiojimo pabaigos data nukeliama iki 2024 m. birželio 30 d.
         
         
            2 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2021 m. rugpjūčio 2 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 167, 2012 6 27, p. 1.
         
            (2)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).
         
            (3)  2019 m. birželio 21 d. Komisijos įgyvendinimo sprendimas (ES) 2019/1030, kuriuo nukeliama patvirtinimo, kad indoksakarbą galima naudoti 18-o tipo biocidiniams produktams gaminti, galiojimo pabaigos data (OL L 167, 2019 6 24, p. 32).